
ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 


Σύσταση Σχολικής επιτροπής στην κοινότητα Μαλαμάτων Ν. Φω¬ 
κίδας. 

Αντικατάσταση παραιτηθέντος μέλους του Διοικητικού Συμβουλίου 
της Εταιρείας «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙ¬ 
ΔΩΝ* Α.Ε. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των κατά μήνα συνεδριάσεων, της αποζημίωσης και 
των οδοιπορικών εξόδων, του Προέδρου, των μελών και του 
γραμματέα του Νομαρχιακού συμβουλίου (άρθρο 4 Ν. 1235/ 
82) .. 

Καθορισμός αριθμού απασχολουμένων καθώς και των ανωτάτων 
ορίων μηνιαίας αποζημίωσης των σπουδαστών των Ανώτατων 
Τεχνικών Σχολών στο Υπουργείο Περιβάλλοντος, Χωροταξίας 
και Δημοσίων Έργων . 

Παράταση ισχύος διάταξης του Π.Δ. 127/89 . 


Δ ΙΑΤΑΓΜΑΤ Α 

(1) 

Αντικατάσταση παραιτηθέντος μέλους του Διοικητικού Συμβουλίου της 
Εταιρείας «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ» Α.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 27 του Ν. 827/78 «Περί 
ρυθμίαεως δασμολογικών θεμάτων και άλλων τινων διατάξεων». 

2. Τις διατάξεις του άρθρου 5 του Π.Δ/τος 86/1979 «Περί συστά- 
σεως Ιδιορρύθμου Ανωνύμου Εταιρείας κ.λπ.», όπως τροποποιήθηκε 

4 και συμπληρώθηκε με το άρθρο 2 του Π.Δ/τος 489/1979. 


Τροποποίηση και συμπλήρωση της 2034111/3733-20/19.4.89 
απόφαση Υπ. Οικονομικών . . .. |. 5 

Επιχορήγηση Ταμείου Αρωγής Υπαλλήλων Υπουργείου Οικονομι- 
• κών (ΤΑΥΟΥ). 6 

Ρύθμιση χρεών προς το Δημόσιο. 7 

Τροποποίηση της απόφασης Υπ. Οικονομικών αριθ. 2062621/ 
7284-20/0016/27.7.89. 8 

Απαλλαγή από την υποχρέωση προσκόμισης αποδεικτικού φορολο¬ 
γικής ενημερότητας της Εταιρείας ΡΕΚΓΙΕ Α.Ε. Σ. Προυσάλο- 
γλου & Υιός. 9 

Συμπλήρωση απόφασης χορήγησης ειδικής αποζημίωσης στους μη¬ 
χανικούς.10 

Ανάθεση της διαχείρισης της Περιφερειακής Ένωσης Επιμελητη¬ 
ρίων Στερεάς Ελλάδος στην Τράπεζα της Ελλάδας.11 

Ανάθεση της διαχείρισης του Κρατικού Παιδικού Σταθμού Νέας 
Κίου Αργολίδος στην Τράπεζα της Ελλάδας.12 

Αντικατάσταση μέλους της Κεντρικής Επιτροπής Ενδονοσοκομεια- 
κών Λοιμώξεων.13 

Συμπλήρωση της απόφασης Β1/459/13.6.88 «Προσαρμογή των 
κλάδων διοικητικού προσωπικού του Αριστοτελείου Πανεπιστη¬ 
μίου Θεσσαλονίκης στο Π.Δ. 194/1988».14 

Οργάνωση Φεστιβάλ Ελληνικού Κινηματογράφου .15 

Παροχή συμπληρωματικών πιστωτικών διευκολύνσεων στους σει¬ 
σμοπαθείς των Ν. Ηλείας και Ζακύνθου, που πλήγησαν από το 
σεισμό του Οκτωβρίου 1988.16 


3. Το από 4.8.1988 Π.Δ. «Διορισμός Διοικητικού Συμβουλίου της 
Εταιρείας «Καταστήματα Αφορολογήτων Ειδών Α.Ε.» (ΦΕΚ 563/Β/ 
5.8.1988). 

4. Το από 26.7.89 Π.Δ. «Αντικατάσταση μελών του Διοικητικού 
Συμβουλίου της Εταιρείας», «Καταστήματα Αφορολογήτων Ειδών 
Α.Ε.». 

5. Την από 2.8.1989 παραίτηση του μέλους του Δ.Σ. της Εταιρείας 
«Καταστήματα Αφορολογήτων Ειδών Α.Ε.» Δ. Διαμαντόπουλου, με 
πρόταση του Υπουργού Οικονομικών, αποφασίζουμε: 

Άρθρο μόνο 

Αντικαθιστούμε το μέλος του Διοικητικού Συμβουλίου Δημήτριο Δια- 
μαντόπουλο που παραιτήθηκε και διορίζουμε ως μέλος για το υπόλοιπο 
χρονικό διάστημα μέχρι 30.6.1990 το Νικόλαο Σπεντζούρη, Δικη- 
γόρο. 

Κατά τα λοιπά ισχύει το Π.Δ. της 4.8.1988 (ΦΕΚ 563/Β/5.8.88) 
«Διορισμός του Διοικητικού Συμβουλίου της Εταιρείας Αφορολογήτων 
Ειδών Α.Ε.» και το από 26.7.1989 Π.Δ. (ΦΕΚ 138/Ν.Π./27.7.89) 
«Αντικατάσταση παραιτηθέντων μελών του Διοικητικού Συμβουλίου 
της Εταιρείας Αφορολογήτων Ειδών Α.Ε.». 

Στον Υπουργό των Οικονομικών αναθέτουμε την δημοσίευση και 
εκτέλεση του παρόντος Διατάγματος. 

Αθήνα, 17 Αυγούστου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΑΝΤΩΝΗΣ ΣΑΜΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2063922/7414/0022 (2) 

Καθορισμός των κατά μήνα συνεδριάσεων, της αποζημίωσης και των 
οδοιπορικών εξόδων, του Προέδρου, των μελών και του γραμματέα 
του Νομαρχιακού συμβουλίου (άρθρο 4 Ν. 1235/82). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1) Των άρθρων 4 και 10 του Ν. 1235/82 «Άσκηση Κυβερνητικής 
Πολιτικής και καθιέρωση της Λαϊκής εκπροσώπησης στους νομούς». 

2) Τις διατάξεις των άρθρων 18 και 28 του Ν. 1505/84 «Αναδιάρ¬ 
θρωση μισθολογίου προσωπικού της Δημόσιας Διοίκησης και άλλες συ¬ 
ναφείς διατάξεις». 

3) Του άρθρου 8 του Ν. 1810/88 «για συμπλήρωση και βελτίωση 
του Ν. 1505/84 και άλλες διατάξεις». 

4) Τις 13208/360/εγκ. 1/28.1.85 και 82010/3080/εγκ.3/ 
12.9.88 του Γενικού Λογιστηρίου του Κράτους. 

5) Την 79850/3036/6.9.88 απόφαση του Γενικού Λογιστηρίου 
του Κράτους, αποφασίζουμε: 

1) Καθορίζουμε τον αριθμό των κατά μήνα συνεδριάσεων του νομαρ¬ 
χιακού συμβουλίου (άρθρου 4 Ν. 1235/82) μέχρι και (3) και μέχρι πέ¬ 
ντε (5) ώρες κατά συνεδρίαση. 

2) Ορίζουμε την αποζημίωση του Προέδρου, των μελών και του 
γραμματέα νομαρχιακού συμβουλίου, όπως και των καλουμένων σύμ¬ 
φωνα με τις διατάξεις της παρ. 5 του άρθρου 5 του Ν. 1235/82 ειση¬ 
γητών ως εξής: 

α) Των υπαγομένων στις διατάξεις του Νόμου 1505/1984, στο 
1/50 του βασικού μισθού του 23ου κλιμακίου, ανά ώρα. 
β) των ιδιωτών μελών σε 3.000 δρχ. κατά συνεδρίαση. 

3) Οι συνεδριάσεις του νομαρχιακού συμβουλίου θα πραγματοποιού¬ 
νται εκτός των ωρών εργασίας των Υπηρεσιών. 

4) Η αποζημίωση στον Πρόεδρο, τα μέλη και το γραμματέα του νο¬ 
μαρχιακού συμβουλίου, καταβάλλεται στο τέλος του μηνάς, βάσει βε- 
βαιώσεως του Προέδρου για τις συνεδριάσεις που πραγματοποιήθη¬ 
καν. 

5) Στα μέλη του νομαρχιακού συμβουλίου που διαμένουν εκτός της 
έδρας του νομού και ειδικότερα σ’ αυτά που μένουν σε απόσταση μεγα¬ 
λύτερη από τριάντα (30) χιλιόμετρα από την έδρα της Νομαρχίας και 
ανεξάρτητα από απόσταση όταν πρόκειται για μετακινήσεις από νησιά, 
καταβάλλονται βάσει της κειμένης νομοθεσίας οδοιπορικά έξοδα. 

6) Η ισχύς της παρούσας αρχίζει από 1ης Ιουλίου 1988, σύμφωνα 
με τις διατάξεις του άρθρου 8 του Ν. 1810/88. 

7) Κάθε προηγούμενη όμοια για το ίδιο θέμα, καταργείται. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 11 Αυγούστου Υ989 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

Ν. ΚΟΝΣΤΑΝΤΟΠΟΥΛΟΣ Α. ΣΑΜΑΡΑΣ 

- ♦- 

Αριθ. 2062371/7384/0022 (3) 

Καθορισμός αριθμού απασχολουμένων καθώς και των ανωτάτων ορίων 
μηνιαίας αποζημίωσης των σπουδαστών των Ανώτατων Τεχνικών 
Σχολών στο Υπουργείο Περιβάλλοντος, Χωροταξίας και Δημοσίων 
Έργων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 1 του Π.Δ/τος 254/85 
(ΦΕΚ 98/Α/85). 

2. Τις διατάξεις του άρθρου 28 παρ. 1 του Ν.Δ. 321/69. 

3. Τις υπηρεσιακές ανάγκες, καθώς και την ανάγκη απασχόλησης 
των σπουδαστών των Ανωτάτων Τεχνικών Σχολών της ημεδαπής στο 
Υπουργείο ΠΕΧΩΔΕ για εκπαιδευτικούς λόγους σε θέματα της ειδικό¬ 
τητάς τους. 

4. Τις διατάξεις του Προεδρικού Διατάγματος 424/3.7.1989 περί 


διορισμού Υπουργών και Αναπληρωτών Υπουργών, αποφασίζουμε: 

1. α) Καθορίζουμε τον αριθμό των σπουδαστών Ανωτάτων Τεχνικών 
Σχολών που θα απασχολούνται στο Υπουργείο ΠΕΧΩΔΕ για πρακτική 
άσκηση σε ογδόντα (80). 

2. Καθορίζουμε την αμοιβή των πιό πάνω σπουδαστών που απασχο¬ 
λούνται με πλήρες ωράριο στο Υπουργείο ΠΕΧΩΔΕ ίση με το βασικό 
μισθό του εισαγωγικού κλιμακίου του κλάδου ΔΕΙ για τους σπουδαστές 
από 2ο μέχρι το 5ο έτος. 

Για προσφορά εργασίας μειωμένου ωραρίου καθορίζεται ανάλογο 
ωρομίσθιο. 

3. Η αποζημίωση για την υπόψη απασχόληση θα καταβάλλεται δε¬ 
δουλευμένη με χρηματικό ένταλμα που θα συντάσσεται με βάσει κατά¬ 
σταση που θα υπογράφεται από τους εκκαθαριστές των υπηρεσιών στις 
οποίες οι ανωτέρω απασχολούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Αυγούστου 1989 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & 
ΟΙΚΟΝΟΜΙΚΟΝ ΔΗΜΟΣΙΟΝ ΕΡΓΩΝ 

ΑΝΤ. ΣΑΜΑΡΑΣ Σ. ΚΟΥΒΕΛΑΣ 

-♦-- 

Αριθ. 1089486/9920/0003 (4) 

Παράταση ισχύος διάταξης του Π.Δ. 127/89. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 127/89 (ΦΕΚ 60Α'), «Κανονισμός δικαι¬ 
ωμάτων και καθηκόντων των Τελωνειακών Υπαλλήλων και της λει¬ 
τουργίας των Τελωνειακών Αρχών του Υπουργείου Οικονομικών». 

2. Την ανάγκη παράτασης του χρόνου ισχύος των διατάξεων της 
παρ. 4, του άρθρου 6, του Π.Δ. 127/89, λόγω αντικειμενικών δυσχε- 
ρειών στην άμεση πρόσληψη Φυλακτικού Προσωπικού του Κλάδου ΥΕ 
Φυλάκων - Νυκτοφυλάκων, αποφασίζουμε: 

Παρατείνουμε την ισχύ της διάταξης της παρ. 4 του άρθρου 6 του 
Π.Δ. 127/89, (ΦΕΚ 60/Α'/22.2.1989), για ένα εξάμηνο από τη 
λήξη της. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με Νόμο. 

Αθήνα, 9 Αυγούστου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 
-♦- 

Αριθ. 2066110/7715-20/0016 (5) 

Τροποποίηση και συμπλήρωση της 2034111/3733-20/19.4.89 
απόφαση Υπ. Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 356/1974 (ΦΕΚ 90/1974 τ.Ά) «περί 
Κώδικος Εισπράξεως Δημοσίων Εσόδων», όπως ισχύουν σήμερα. 

2. Τις διατάξεις του Ν.Δ. 321/1969 (ΦΕΚ 205/1969 τ.Ά) «περί 
Κώδικος Δημοσίου Λογιστικού». 

3. Την απόφασή μας 2034111/3733-20/0016/19.4.1989 περί 
ρύθμισης των ληξιπροθέσμων χρεών προς το Δημόσιο, που κυρώθηκε 
με το άρθρο 15 του Νόμου 1858/1989 (ΦΕΚ 148/89 τ.Α’). 

- 4. Τα αιτήματα οφειλετών που έχουν υπαχθεί στην παραπάνω ρύθ¬ 
μιση για να πληρώνουν τις δόσεις των οφειλών τους στην τελευταία ερ¬ 
γάσιμη, για τις δημόσιες υπηρεσίες, ημέρα του μήνα που πρέπει να κα¬ 
ταβληθεί η κάθε δόση, ώστε να συμπίπτει με την ημερομηνία και άλλων 
οφειλών που δεν ρυθμίστηκαν, αντί της 12ης κάθε μήνα που ορίζεται 
στην παραπάνω απόφαση, αποφασίζουμε: 

1. Παρατείνουμε μέχρι 31 Αυγούστου 1989 την προθεσμία πληρω¬ 
μής της τέταρτης δόσης των χρεών προς το Δημόσιο που ρυθμίστηκαν 
με την απόφασή μας αριθμ. 2034111/3733-20/19.4.89 η οποία 
έληξε την 12.8.1989. 

2. Συμπληρώνουμε το εδάφιο β' της παραγράφου 1 της απόφασής 
μας 2034111/3733-20/19.4.89, που κυρώθηκε με το άρθρο 15 του 
Νόμου 1858/1989, ως εξής: «Η πέμπτη δόση της ρύθμισης αυτής θα 
καταβληθεί μέχρι την τελευταία εργάσιμη, για τις δημόσιες υπηρεσίες. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ημέρα του μήνα Σεπτεμβρίου 1989 και οι υπόλοιπες δόσεις την τελευ¬ 
ταία εργάσιμη, για τις δημόσιες υπηρεσίες, ημέρα των επόμενων μη¬ 
νών». 

3. Τροποποιούμε την παράγραφο 5 της απόφασής μας 2034111/ 
3733-20/19.4.89, που κυρώθηκε με το άρθρο 15 του Νόμου 1858/ 
1989 ως εξής: 

«Η παράλειψη καταβολής δύο εν συνεχεία δόσεων της ρύθμισης έχει 
ως συνέπεια την απώλεια του δικαιώματος που παρέχεται με την από¬ 
φαση αυτή. Στην περίπτωση που καταβληθούν δύο δόσεις μαζί, η δόση 
που καταβάλλεται εκπρόθεσμα τον επόμενο μήνα από αυτόν που έπρεπε 
να καταβληθεί κανονικά, επιβαρύνεται με προσαύξηση εκπρόθεσμης 
καταβολής 2%». 

4. Όσοι μέχρι σήμερα δεν έχουν καταβάλει από τις πιό πάνω δόσεις, 
μέχρι και δύο μηνιαίες δόσεις, μπορούν να τις πληρώσουν άνευ προσθέ¬ 
των, μέχρι 31 Αυγούστου 1989 και να αποκτήσουν και πάλι το ευεργέ¬ 
τημα των δόσεων. 

5. Παρατείνουμε μέχρι 31 Αυγούστου 1989 την προθεσμία πληρω¬ 
μής της πρώτης δόσεως του φόρου Ακίνητης Περιουσίας που έληξε την 
31 Ιουλίου 1989. 

Η παρούσα απόφαση να δημοσιευθεί στην Εφημερίδα της Κυβερνή- 
σεως και να κυρωθεί με Νόμο. 

Αθήνα, 17 Αυγούστου 1989 

Ο ΥΠΟΥΡΓΟΣ 

ΑΙΜΤΟΝΗΣ ΣΑΜΑΡΑΣ 
-♦- 

Αριθ. 2066052 (6) 

Επιχορήγηση Ταμείου Αρωγής Υπαλλήλων Υπουργείου Οικονομικών 

(ΤΑΥΟΥ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του Ν. 2066/1952 όπως τροποποιήθηκαν και συ¬ 
μπληρώθηκαν με τιςόμοιέςτου Ν.Δ. 95/1973 και του Ν. 253/1976. 

~ 2) Την ελλειμματικότητα που παρουσιάζει το Ταμείο Αρωγής και 
Υγείας των Οικονομικών Υπαλλήλων (ΤΑΥΟΥ) αφού τα πάσης φύσεως 
μηνιαία έσοδά του αδυνατούν να καλύψουν τις αντίστοιχες δαπάνες του. 

3) Τις αυξημένες υποχρεώσεις του Ταμείου αυτού προς τους μετό¬ 
χους του οι οποίες προέκυψαν από την αναπροσαρμογή των συντάξεων 
βάσει του Ν. 1694/87 και τη χορήγηση της ΑΤΑ κατά το τρέχον έτος, 
αποφασίζουμε: 

Επιχορηγούμε από τον Τακτικό Προϋπολογισμό του τρέχοντος οικο¬ 
νομικού έτους το Ταμείο Αρωγής και Υγείας, Οικονομικών Υπαλλήλων 
(ΤΑΥΟΥ) με το ποσό των 500.000.000 για την κάλυψη μέρους της ελ- 
λειμματικής διαχείρισής του. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με Νόμο. 

Αθήνα, 9 Αυγούστου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 

- ♦ - 

Αριθ. 2066054/7709-20/0016 (7) 

Ρύθμιση χρεών προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 356/74 (ΦΕΚ 90/74 τ.Α) «Περί Κώδι- 
κος Εισπράξεως Δημοσίων Εσόδων» όπως ισχύουν σήμερα. 

2. Τις διατάξεις του ΝΔ 321/69 (ΦΕΚ 205/69 τ.Α) «Περί Κώδι- 
κος Δημοσίου Λογιστικού». 

3. Τα αιτήματα αλλά και την ανάγκη ίσης μεταχείρισης των σεισμο¬ 
πλήκτων των περιοχών Ηλείας, Κορινθίας και Μεγαρίδος με τους σει¬ 
σμόπληκτους περιοχής Καλαμάτας, αποφασίζουμε: 

Χρέη προς το Δημόσιο καθώς και χρέη υπέρ τρίτων που από το Νόμο 
συμβεβαιώνονται και εισπράττονται μ’ αυτά, βεβαιωμένα στις Δημόσιες 
Οικονομικές Υπηρεσίες των Νομαρχιών Ηλείας, Ζακύνθου, Κορινθίας, 
Βοιωτίας και της περιοχής Μεγαρίδος της Νομαρχίας Δυτικής Αττικής 
και οφείλονται από επιχειρήσεις που έχουν την επαγγελματική τους 
εγκατάσταση στις περιοχές αυτές ή από ιδιώτες που έχουν την μόνιμη 
κατοικία τους στις ίδιες περιοχές και έχουν υποστεί ζημίες κατά τους 


σεισμούς που έγιναν το 1988 στους δύο πρώτους Νομούς και κατά του 
σεισμούς του 1981 στους υπόλοιπους, τα οποία έχουν γίνει ληξιπρόθε¬ 
σμα μέχρι 30.4.1989 ρυθμίζονται καταβάλλονται σε εξήντα (60) ίσες 
μηνιαίες δόσεις, χωρίς τις προσαυξήσεις εκπρόθεσμης καταβολής και 
τις λοιπές επιβαρύνσεις που αναλογούν μέχρι την ημερομηνία καταβο¬ 
λής της πρώτης δόσης της ρύθμισης. 

Προϋπόθεση για την υπαγωγή των οφειλετών στη ρύθμιση της από¬ 
φασης αυτής είναι η κατάθεση σχετικής αίτησης στις Δημόσιες Οικονο¬ 
μικές Υπηρεσίες των παραπάνω Νομαρχιών, μέχρι τις 10.12.89 κα¬ 
θώς και σχετική βεβαίωση της αρμόδιας Υπηρεσίας της Νομαρχίας ότι 
υπέστησαν ζημιές από τους σεισμούς αυτούς. 

Η πρώτη δόση των οφειλών που ρυθμίζονται καταβάλλεται μέχρι την 
τελευταία εργάσιμη, για τις Δημόσιες Υπηρεσίες, ημέρα του μήνα Δε¬ 
κεμβρίου 1989 και οι λοιπές την ίδια ημέρα των επόμενων μηνών. 

Η παράλειψη καταβολής μιας δόσης της ρύθμισης συνεπάγεται την 
απώλεια του δικαιώματος που παρέχεται με την απόφαση αυτή και για 
το υπόλοιπο ποσό των χρεών που είχαν υπαχθεί στη ρύθμιση υπολογίζο¬ 
νται οι νόμιμές επιβαρύνσεις, βάσει των στοιχείων της βεβαίωσης. 

2. Εξαιρούνται από τη ρύθμιση τα χρέη από συμβάσεις, εκτός των 
βεβαιωμένων χρεών προς το Δημόσιο από δάνεια που έχουν χορηγηθεί 
με την εγγύηση του Ελληνικού Δημοσίου και τα οποία βεβαιώνονται ως 
έσοδο του λογαριασμού του Δημοσίου ΚΑΧΚΕΕΔ, καθώς και από φόρο 
εισοδήματος και τέλη κυκλοφορίας οικον. έτους 1989, και τα χρέη για 
τα οποία έχει γίνει πτωχευτικός ή εξωπτωχευτικός συμβιβασμός. 

3. Η παραγραφή των χρεών, που σύμφωνα με τις προηγούμενες πα¬ 
ραγράφους θα υπαχθούν σε τμηματική καταβολή, αναστέλλεται για 
ολόκληρο το χρονικό διάστημα της ρύθμισης, ανεξάρτητα αν ο οφειλέ¬ 
της θα είναι συνεπής ή όχι στις δόσεις που καθορίζονται με την απόφαση 
αυτή. Μετά τη λήξη της αναστολής της παραγραφής, αυτή δεν συμπλη¬ 
ρώνεται πριν περάσει ένα εξάμηνο. 

4. Οποιαδήποτε μέτρα έχουν παρθέί για την είσπραξη των χρεών που 
θα υπαχθούν στην παρούσα ρύθμιση εξακολουθούν να ισχύουν μέχρι να 
εξοφληθούν τα χρέη. 

Η υπαγωγή του οφειλέτη στη ρύθμιση της απόφασης αυτής δεν 
εμποδίζει τη λήψη εξασφαλιστικών μέτρων για τα χρέη που ρυθμίζο¬ 
νται, καθώς και για τα χρέη που δεν υπάγονται στην παρούσα ρύθμιση. 

Κατ’ εξαίρεση, αναστέλλεται η εκτέλεση τών ενταλμάτων προσωπι¬ 
κής κράτησης, καθώς και η συνέχιση της διαδικασίας αναγκαστικής 
εκτέλεσης κινητών ή ακινήτων μέχρι 31 Δεκεμβρίου 1989, για τους 
οφειλέτες πού έχουν τις προϋποθέσεις υπαγωγής στη ρύθμιση αυτή. 

Η αναστολή αυτή δεν ισχύει προκειμένου'για κατασχέσεις που έχουν 
επιβληθεί στα χέρια τρίτων και τα αποδιδόμενα από τους τρίτους ποσά 
λαμβάνονται υπόψη για την κάλυψη δόσης ή δόσεων της ρύθμισης. 

Όσοι προσωποκρατούνται για τα χρέη που υπάγονται στη ρύθμιση 
απολύονται, εφόσον καταβάλλουν την πρώτη δόση των χρεών που ρυθ¬ 
μίζονται. 

5. Με την παρούσα δεν δημιουργείται καμμιά αξίωση υπέρ των οφει¬ 
λετών που θα υπαχθούν σ’ αυτή, λόγω ρύθμισης των ίδιων χρεών με 
προηγούμενες αποφάσεις μας ή λόγω καταβολής προσαυξήσεων και 
λοιπών επιβαρύνσεων πριν την ισχύ της παρούσας απόφασης. 

6. Η απόφαση αυτή, που ισχύει από την έκδοσή της, να δημοσιευθεί 
στην Εφημερίδα της Κυβερνήσεως και θα κυρωθεί με νόμο. 

Αθήνα, 17 Αυγούστου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 

- ♦- 

Αριθ. 2066053/7708 20/0016 (8) 

Τροποποίηση της απόφασης Υπ. Οικονομικών αριθ. 2062621/7284- 
20/0016/27.7.89. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 356/74 (ΦΕΚ 90/74 τ.Α) «Περί Κώδι- 
κος Εισπράξεως Δημοσίων Εσόδων» όπως ισχύουν σήμερα. 

2. Τις διατάξεις του ΝΔ 321/69 (ΦΕΚ 205/69 τ.Α) «Περί Κώδι- 
κος Δημοσίου Λογιστικού». 

3. Την απόφαση αριθμ. 2062621/7284-20/0016/27.7.89 του 
Υπουργού Οικονομικών, με την οποία ρυθμίζονται χρέη προς το Δημό¬ 
σιο, βεβαιωμένα στις Δ.Ο.Υ. Καλαμάτας και Μεσσήνης σε 60 άτοκες 
μηνιαίες δόσεις, αποφασίζουμε: 

Τροποποιούμε τα εδάφιά β" και γ’ της παραγράφου 1 και το εδάφιο γ' 

της παραγράφου 4 της απόφασής μας 2062621/7284-20/0016/ 
27.7.89 ως εξής: 

1. Εδάφιο β' της παραγράφου 1 «Προϋπόθεση για την υπαγωγή των 
οφειλετών στη ρύθμιση της απόφασης αυτής είναι η κατάθεση σχετικής 
αίτησης στις Δημόσιες Οικονομικές Υπηρεσίες (Δ.Ο.Υ.) Καλαμάτας ή 
Μεσσήνης μέχρι την 10.12.1989». 

2. Εδάφιο γ’ της παραγράφου 1 «Η πρώτη δόση των οφειλών που 
ρυθμίζονται καταβάλλεται μέχρι την τελευταία εργάσιμη, για τις Δημό¬ 
σιες Υπηρεσίες, ημέρα του μήνα Δεκεμβρίου 1989, και οι λοιπές την 
ίδια ημέρα των επόμενων μηνών». 

3. Εδάφιο γ' της παραγράφου 4 «Κατ’ εξαίρεση, αναστέλλεται η 
εκτέλεση των ενταλμάτων προσωπικής κράτησης, καθώς και η συνέ¬ 
χιση της διαδικασίας αναγκαστικής εκτέλεσης κινητών ή ακινήτων για 
τους οφειλέτες που έχουν τις προϋποθέσεις να υπαχθούν στην ρύθμιση, 
μέχρι 29.12.1989». 

Η απόφαση αυτή, που ισχύει από την έκδοσή της, να δημοσιευθεί 
στην Εφημερίδα της Κυβερνήσεως και να κυρωθεί με νόμο. 

Αθήνα, 18 Αυγούστου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθ. 2064712/7545-11/0016 (9) 

Απαλλαγή από την υποχρέωση προσκόμισης αποδεικτικού φορολογι¬ 
κής ενημερότητας της Εταιρείας ΡΕΚΓΙΕ Α.Ε. Σ. Προυσάλογλου & 

Υιός. 

Ο ΥΠΟΥΡΓΟΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «περίρυθ- 
μίσεως ειδικών τινών περιπτώσεων εφαρμογής του Νόμου περί εισπρά- 
ξεως Δημοσίων Εσόδων και άλλων τινών διατάξεων». 

2. Την απόφασή μας 247793/1956 «περί αποδεικτικού ενημερότη¬ 
τας των προς το Δημόσιο χρεών» όπως τροποποιήθηκε και συμπληρώ¬ 
θηκε μεταγενέστερα. 

3. Το γεγονός ότι η Εταιρεία ΡΕΚΓΙΕ Α.Ε. Σ. Προυσάλογλου & 
Υιός» έχει τεθεί υπό ειδική εκκαθάριση, σύμφωνα με τις διατάξεις του 
άρθρου 9 του Ν. 1386/1983. 

4. Την απόφασή μας 115738/ΙΙΙ-101/30.12.88 που παρατείναμε 
την ισχύ της με την απόφαση 2057775/6571-11/17.7.1989, με την 
οποία απαλλάξαμε την παραπάνω Εταιρεία από την υποχρέωση προ¬ 
σκόμισης αποδεικτικού φορολογικής ενημερότητας για τα χρέη της 
προς το Δημόσιο μέχρι 18.8.89. 

5. την από 1.8.1989 αίτηση των εκκαθαριστών της παραπάνω 
Εταιρείας, με την οποία ζητούν παράταση της ισχύος της παραπάνω 
απόφασης, αποφασίζουμε: 

Παρατείνουμε μέχρι 15 Σεπτεμβρίου 1989 την ισχύ της απόφασής 
μας αριθ. 115738/111-101/30.12.88, με την οποία απαλλάξαμε την 
υπό ειδική εκκαθάριση Εταιρεία ΡΕΚΓΙΕ Α.Ε. Σ. Προυσάλογλου & 
Υιός από την υποχρέωση προσκόμισης αποδεικτικού φορολογικής ενη¬ 
μερότητας για τα χρέη της προς το Δημόσιο, όπου αυτό απαιτείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Αυγούστου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 

- 4 - 

Αριθ. 2067082/7719/0022 (10) 

Συμπλήρωση απόφασης χορήγησης ειδικής αποζημίωσης στους μηχα¬ 
νικούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕ.ΧΩ.Δ.Ε. 

Έχοντας υπόψη: 

1. Την υπ’ αριθμ. 2029758/3647/0022/6.4.89 (ΦΕΚ 282/Β/ 
20.4.89), κοινή υπουργική απόφαση περί χορήγησης ειδικής αποζημί¬ 
ωσης για πρόσθετες εργασίες στους μηχανικούς. 

2. Τις υπηρεσιακές ανάγκες, αποφασίζουμε: 

Συμπληρώνουμε την παράγρ. 4 της υπ’ αρ. 2029758/3647/ 

0022/6.4.89 απόφαση ως εξής: 

Εξαιρούνται οι υπάλληλοι εκείνοι που υπηρετούν σε υπηρεσίες που το 


έργο τους επιβάλλει απασχόληση Κυριακές και εξαιρέσιμες μέρες ή λει¬ 
τουργούν σε εικοσιτετράωρη βάση ή σε σύστημα επιφυλακής σε εικοσιτε¬ 
τράωρη βάση ή τέλος απασχολούνται στην αντιμετώπιση θεομηνιών 
(σεισμών, χιονοπτώσεων, πλημμυρών). 

Η απόφαση αυτή να δημοσιευθεί στην Εφημερίδα της Κυβέρνησης 
και θα κυρωθεί με νόμο. 

Αθήνα, 21 Αυγούστου 1989 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΩΤ. ΚΟΥΒΕΛΑΣ 

4 - 

Αριθ. 2065194/Α6208/0024 (11) 

Ανάθεση της διαχείρισης της Περιφερειακής Ένωσης Επιμελητηρίων 
Στερεάς Ελλάδος στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από τη Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Τον Νόμο 1746/1987 (ΦΕΚ 2/Α' τεύχος/8.1.1988) «Ρύθμιση 
του Θεσμού των Επιμελητηρίων και άλλες διατάξεις. 

4. Το έγγραφο της Τράπεζας της Ελλάδας αριθμ. 4181.9/ 
8.8.89. 

5. Την απόφαση του Υπουργού των Οικονομικών αριθ. 1032848/ 
555/9.3.89 (ΦΕΚ 185Β/14.3.1989) Μεταβίβαση της Εξουσίας να 
υπογράφουν με εντολή Υπουργού, στους Προϊσταμένους Δ/νσεων, Τμη¬ 
μάτων κ.λπ.», αποφασίζουμε: 

Η ταμειακή διαχείριση της Περιφερειακής Ένωσης Επιμελητηρίων 
Στερεάς Ελλάδας ν’ ασκείται από την Τράπεζα της Ελλάδας, σύμφωνα 
με τις διατάξεις του από 20.1.1932 Π.Δ/τος «Διαχείριση νομικών προ¬ 
σώπων από την Τράπεζα της Ελλάδας», όπως αυτό τροποποιήθηκε με 
το από 7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα της 
Ελλάδας Υποκ/μα Λαμίας). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Αυγούστου 1989 

Με εντολή Υπουργού 
Ο Διευθυντής κ.α.α. 

ΑΝΑΣΤ. ΒΟΝΤΕΤΣΙΑΝΟΣ 

- 4 - 

Αριθ. 2065190/Α6207/0024 (12) 

Ανάθεση της διαχείρισης του Κρατικού Παιδικού Σταθμού Νέας Κίου 
Αργολίδος στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από τη Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα αριθ. 633/72 (ΦΕΚ 181/Α’τεύχος/30.10.1972) 
«Περί ιδρύσεως Εθνικού Παιδικού Σταθμού εις Νέαν Κίον Αργολίδος. 

4. Τον Νόμο 1431/12.4.84 (ΦΕΚ 46/Α' τεύχος/16.4.1984) 
«Ρύθμιση φορέων κοινωνικής Πρόνοιας Παιδικής Προστασίας και άλλες 
διατάξεις με το οποίο οι Εθνικοί Παιδικοί Σταθμοί μετονομάζονται σε 
Κρατικούς Παιδικούς Σταθμούς. 

5. Το έγγραφο της Τράπεζας της Ελλάδας αριθμ. 41818/ 
8.8.1989. 

6. Την απόφαση του Υπουργού των Οικονομικών αριθ. 1032848/ 
555/9.3.89 (ΦΕΚ 185/Β/14.3.89) «Μεταβίβαση της Εξουσίας να 
υπογράφουν με εντολή Υπουργού, στους Προϊσταμένους Δ/νσεων, Τμη¬ 
μάτων κ.λπ., αποφασίζουμε: 

Η ταμειακή διαχείριση του Παιδικού Σταθμού Νέας Κίου Αργολί¬ 
δος ν’ ασκείται από την Τράπεζα της Ελλάδας, σύμφωνα με τις διατά¬ 
ξεις του από 20.1.1932 Π.Δ/τος «Διαχείριση νομικών προσώπων από 
την Τράπεζα της Ελλάδας», όπως αυτό τροποποιήθηκε με το από 


ΟΙΚΟΝΟΜΙΚΩΝ 

ΑΝΤ. ΣΑΜΑΡΑΣ 

7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τράπεζας της Ελλάδος που εδρεύει στη Δημόσια Οικον. Υπηρεσία 
(ΔΟΥ) Άργους αφού μεταφερθούν τυχόν υπόλοιπα από την Εθνική Τρά¬ 
πεζα της Ελλάδας. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 18 Αυγούστου 1989 

Με εντολή Υπουργού 

Ο Διευθυντής κ.α.α. 

ΑΝΑΣΤ. ΒΟΝΤΕΤΣΙΑΝΟΣ 

- ♦ - 

Αριθ. οικ/6786 (13) 

Αντικατάσταση μέλους της Κεντρικής Επιτροπής Ενδονοσοκομειακών 
Λοιμώξεων. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τον Ν. 1579/85 «ρυθμίσεις για την εφαρμογή και ανάπτυξη του 
Εθνικού Συστήματος Υγείας και άλλες διατάξεις» άρθρο 14 παρ. 2 
«έλεγχος Ενδονοσοκομειακών Λοιμώξεων-Κεντρική Επιτροπή. 

2. Την με αρ. ΑΙ/οικ. 3544/23.4.85 απόφασή μας για σύσταση 
Κεντρικής Επιτροπής παρακολούθησης και ελέγχου Νοσοκομειακών 
Λοιμώξεων. 

3. Την με αρ. ΑΙ/οικ. 3052/2.4.86 απόφασή μας για ανασύσταση 
Κεντρικής Επιτροπής Ενδονοσοκομειακών Λοιμώξεων. 

4. Την με αρ. ΑΙ/οικ. 4638/6.5.89 απόφασή μας για συμπλήρωση 
Κεντρικής Επιτροπής Ενδονοσοκομειακών Λοιμώξεων. 

5. Την με αρ. Δ1α/26240/28.7.89 απόφαση της Δ/νσης Διοικητι¬ 
κού με υπογραφή Γενικού Γραμματέα για παράλληλη άσκηση καθηκό¬ 
ντων του ιατρού μικροβιολόγου Θεόδωρου Παπαδημητρίου που υπηρε¬ 
τεί στο Κεντρικό Εργαστήριο Δημόσιας Υγείας. 

.6. Την απόφαση της Κεντρικής Επιτροπής Ενδονοσοκομειακών Λοι¬ 
μώξεων κατά την συνεδρίασή της στις 30.6.89. 

7. Την αποχώρηση του μέλους της Κεντρικής Επιτροπής Ενδονοσο- 
κομειακών Λοιμώξεων ιατρού-μικροβιολόγου Θεοδώρας Στεφάνου 
λόγω συνταξιοδότησης που συμμετείχε ως υπηρεσιακός παράγοντας, 
αποφασίζουμε: 

Ορίζουμε τακτικό μέλος εις αντικατάσταση του αποχωρούντος μέ¬ 
λους, τέως Δ/ντριας Δημόσιας Υγιεινής Θεοδώρας Στεφάνου, τον ιατρό 
μικροβιολόγο Θεόδωρο Παπαδημητρίου του Κλάδου ΠΕ-Ιατρών που 
υπηρετεί στο Κεντρικό Εργαστήριο Δημόσιας Υγείας με παράλληλη 
άσκηση καθηκόντων στην Διεύθυνση Δημόσιας Υγιεινής στο Αντικεί¬ 
μενο των Νοσοκομειακών Λοιμώξεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Αυγούστου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

- ♦ - 

Αριθ. Β1/326 (14) 

Συμπλήρωση της απόφασης Β1/459/13.6.88 «Προσαρμογή των 

κλάδων διοικητικού προσωπικού του Αριστοτελείου Πανεπιστημίου 

Θεσσαλονίκης στο Π.Δ. 194/1988». 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την παρ. 8 του άρθρου 24 του Ν. 1586/86 όπως αντικαταστά- 
θηκε με την παρ. 5 του άρθρου 22 του Ν. 1735/1987 (Α 195) και 

2. Την απόφαση Υ 774/17.7.88 του Πρωθυπουργού «Ορισμός αρ¬ 
μοδιοτήτων στην Αναπληρωτή Υπουργό Εθνικής Παιδείας και Θρη¬ 
σκευμάτων Άννα Ψαρούδα - Μπενάκη» (ΦΕΚ 547 τ.Β'). 

3. Το έγγραφο Α. 9830/18.4.89 του Αριστοτελείου Πανεπιστημίου 
Θεσσαλονίκης, αποφασίζουμε: 

Συμπληρώνουμε την απόφαση Β1/459/13.6.88 «προσαρμογή των 
κλάδων διοικητικού προσωπικού του Αριστοτελείου Πανεπιστημίου 
Θεσσαλονίκης στο Π.Δ. 194/1988» που δημοσιεύθηκε στο ΦΕΚ 430 
τ. Β', ως ακολούθως: 


1. Οι θέσεις του Κλάδου ΠΕ Βιβλιοθηκονόμων ορίζονται σε εννέα (9) 
αντί του εσφαλμένου οκτώ (8). 

2. Από τις σαράντα (40) θέσεις του κλάδου ΤΕ Διοικητικού Λογιστι¬ 
κού, είκοσι (20) κενές μεταφέρονται στον κλάδο ΔΕ Διοικητικού Λογι¬ 
στικού των θέσεων του κλάδου τούτου οριζομένων εκατό σαράντα πέντε 
(145). 

3. Από τις θέσεις του κλάδου ΔΕ Τεχνικού πέντε (5) ορίζονται ειδικό¬ 
τητας οδηγών αυτοκινήτων δύο (2) ειδικότητας κτιριακών έργων. 

Οι υπόλοιπες ειδικότητες ορίζονται με την προκήρυξη πλήρωσης των 
θέσεων αυτών. 

4. Ο κλάδος ΣΕ Κηπουρών ο οποίος προβλέπεται από τις διατάξεις 
της ΥΑ 24723/59 (Β139) του Β.Δ. 684/61 (Α163), του Β.Δ. 
197/65 (Α 48) του Β.Δ. 413/66 του Β.Δ. 499/69/Ά 152) και του 
Π.Δ. 361/73 (Α 264) μετονομάζεται σε ΥΕ Δενδροκόμων με μία (1) 
θέση. Η θέση αυτή μόλις κενωθεί με οποιοδήποτε τρόπο μεταφέρεται 
στο κλάδο ΔΕ Κηπουρικής Δενδροκομίας Ανθοκομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Αυγούστου 1989 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΘΑΝ. ΚΑΝΕΛΛΟΠΟΥΛΟΣ ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. ΥΠΠΟ/ΓΝΟΣ/35755 (15) 

Οργάνωση Φεστιβάλ Ελληνικού Κινηματογράφου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις του άρθρου 31 του Ν. 1597/86 (ΦΕΚ 
68) «Προστασία και ανάπτυξη της κινηματογραφικής τέχνης, ενίσχυση 
της ελληνικής κινηματογραφίας και άλλες διατάξεις», αποφασίζουμε: 

Άρθρο 1. 

1. Για την προαγωγή της κινηματογραφίας στην Ελλάδα και για την 
διάδοση των ελληνικών ταινιών τόσο στο εσωτερικό όσο και στο εξωτε¬ 
ρικό, οργανώνεται το μήνα Οκτώβριο κάθε έτους στην Θεσσαλονίκη 
επίδειξη των καλλιτέρων ελληνικών ταινιών μεγάλου μήκους με την 
επωνυμία «ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ». 

2. Η Γραμματεία του φεστιβάλ ελληνικού κινηματογράφου σε συνερ¬ 
γασία με την Οργανωτική Επιτροπή αναλαμβάνει την οργάνωση της 
επίδειξης που διέπεται από τις διατάξεις της απόφασης αυτής. 

Άρθρο 2. 

1. Το φεστιβάλ ελληνικού κινηματογράφου γίνεται στη Θεσσαλονίκη 
και διαρκεί μια εβδομάδα, κατά τα οριζόμενα από την Οργανωτική Επι¬ 
τροπή, που καθορίζει και το κινηματοθέατρο όπου θα προβληθούν όλες 
οι ταινίες που θα έχουν προκριθεί. 

Η Οργανωτική επιτροπή με απόφασή της μπορεί να παρατείνει την 
παραπάνω διάρκεια, αν, εξαιτίας μεγάλης συμμετοχής ταινιών ή πα¬ 
ράλληλων εκδηλώσεων, ο χρόνος της μιας εβδομάδας δεν είναι αρκε¬ 
τός. 

2. Ειδικά για το 1989 το φεστιβάλ ελληνικού κινηματογράφου θα γί¬ 
νει από τις 2 Οκτωβρίου μέχρι και τις 8 Οκτωβρίου. 

Άρθρο 3. 

Οι ταινίες που μετέχουν στο «φεστιβάλ ελληνικού κινηματογράφου» 
πρέπει να έχουν τις εξής προϋποθέσεις: 

α) να έχουν ολοκληρωθεί μέσα σε 12 μήνες πριν από την έναρξη του 
φεστιβάλ και να μην έχουν παρουσιαστεί δημόσια με οποιοδήποτε τρόπο 
στην Ελλάδα. 

β) να έχουν πλάτος 35 χιλστ. ή 16 χλστ. 

γ) να έχουν χαρακτηρισθεί ως ελληνικές σύμφωνα με το άρθρο 5 του 
Ν. 1597/86. 

δ) η διάρκειά τους να υπερβαίνει τα 60' λεπτά. 

Άρθρο 4. 

1. Για τη συμμετοχή ταινίας στο φεστιβάλ ελληνικού κινηματογράφου 
απαιτείται έγγραφη δήλωση του παραγωγού, που να συνοδεύεται απα¬ 
ραίτητα και από όμοια δήλωση του σκηνοθέτη. Στη δήλωση για τη συμ- 
μετοχή της ταινίας στο φεστιβάλ πρέπει να αναφέρονται τα τεχνικά και 
λοιπά στοιχεία της και αν η ταινία αυτή είναι το πρώτο έργο του σκηνο¬ 
θέτη της. 

2. Η δήλωση συμμετοχής υποβάλεται στη γραμματεία του φεστιβάλ 


6222 


ΕΦΗΜΕΡ9Σ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ελληνικού κινηματογράφου έως της 31 Αυγούστου 1989. 

3. Οι ταινίες παραδίδονται στο γραφείο του φεστιβάλ στην Αθήνα το 
αργότερο 20 ημέρες πριν από την έναρξη του φεστιβάλ, συνοδευόμενες 
από το απαραίτητο διαφημιστικό και πληροφοριακό υλικό καθώς και 
από λίστα διαλόγων στην ελληνική και, αν υπάρχει, στην αγγλική και 
γαλλική γλώσσα. 

Άρθρο 5. 

1. Κατά τη διάρκεια του φεστιβάλ ελληνικού κινηματογράφου δεν 
επιτρέπεται η προβολή της ταινίας που προκρίθηκε, σε άλλο κινηματο¬ 
θέατρο της χώρας. 

Για την οργάνωση και λειτουργία του φεστιβάλ ελληνικού κινηματο¬ 
γράφου συγκροτούνται, με αποφάσεις του Υπουργού Πολιτισμού, οι 
εξής επιτροπές: 

α) Οργανωτική επιτροπή (άρθρο 32 του Ν. 1597/86 και αριθμ. 
8884/14.3.89 απόφαση του Υπουργού Πολιτισμού όπως συμπληρώ¬ 
θηκε και τροποποιήθηκε με τις αριθ. 12957/12.4.89, 25450/ 
7.6.89, 33819/1.8.89 και 34439/9.8.89 όμοιες. 

β) Προκριματική επιτροπή (άρθρο 33 του Ν. 1597/86) (τα μέλη της 
επιτροπής αυτής ορίστηκαν με την απόφαση αριθ. 34946/16.8.89. 

γ) Κριτική επιτροπή (άρθρο 33 του Ν. 1597/86) (τα μέλη της επι¬ 
τροπής αυτής ορίστηκαν με την απόφαση αριθ. 35639/16.8.89). 

2. Χρέη γραμματέα της Οργανωτικής επιτροπής, ανατίθενται στο 
γραμματέα του φεστιβάλ, ο οποίος εισηγείται και τα θέματα στην επι¬ 
τροπή. 

3. Η Οργανωτική επιτροπή αποφασίζει για κάθε θέμα που αναφέρε- 
ται στην οργάνωση και στη διεξαγωγή του φεστιβάλ ελληνικού κινημα¬ 
τογράφου καθώς και για την πρόσκληση ξένων παραγωγών, κριτικών 
και διανομέων, με σκοπό τη διάδοση και προβολή του ελληνικού κινη¬ 
ματογράφου στο εξωτερικό. 

4. Η Προκριματική επιτροπή κάνει επιλογή των ταινιών που θα πά¬ 
ρουν μέρος στον συναγωνισμό για την κατάκτηση των βραβείων και 
διακρίσεων που προβλέπονται από την απόφαση αυτή. Η επιλογή γίνε¬ 
ται στην Αθήνα και η σειρά προβολής στο φεστιβάλ των ταινιών που 
προκρίθηκαν και μόνον, καθορίζεται με κλήρωση. Μετά την επιλογή 
ταινίας από την προκριματική επιτροπή δεν είναι δυνατόν να ανακληθεΐ 
η αίτηση συμμετοχής. 

5. Η Κριτική επιτροπή απονέμει τα βραβεία και τις διακρίσεις που 

προβλέπονται στο άρθρο 7 της απόφασης αυτής. ' 

Άρθρο 6. 

1. Οι επιτροπές που προβλέπονται από το άρθρο 5 της απόφασης αυ¬ 
τής συνεδριάζουν μετά από γραπτή ή προφορική πρόσκληση του Προέ¬ 
δρου ή του νόμιμου αναπληρωτή του. 

Οι επιτροπές συνεδριάζουν νόμιμα, όταν τα παρόντα μέλη είναι περισ¬ 
σότερα από τα απόντα. 

2. Κατά τις συνεδριάσεις των επιτροπών τηρούνται πρακτικά όπου 
και αναγράφονται τα ονόματα των μελών που συμμετέχουν και γίνεται 
ειδική μνεία για τα μέλη που δεν παρέστησαν και για τους λόγους απου¬ 
σίας τους. Επικυρωμένα αντίγραφα των πρακτικών σ:έλνονται στο 
τμήμα κινηματογράφου του Υπουργείου Πολιτισμού. 

Τα πρωτότυπα παραμένουν στα αρχεία της γραμματείας του φεστι¬ 
βάλ κινηματογράφου. 

Οι αποφάσεις των επιτροπών πρέπει να είναι αιτιολογημένες. 

3. Δεν επιτρέπεται στα μέλη των επιτροπών του άρθρου 5 να ανακοι¬ 
νώνουν στον τύπο, στους σταθμούς ραδιοφωνίας και τηλεόρασης, σε εν¬ 
διαφερόμενο πρόσωπα και γενικότερα σε οποιονδήποτε τρίτο τις συζη¬ 
τήσεις και τις αποφάσεις των επιτροπών καθώς επίσης και να διατυπώ¬ 
νουν κρίσεις για τις ταινίες που δήλωσαν συμμετοχή στο φεστιβάλ πριν 
από την επίσημη αναγγελία της τελικής απόφασης της κριτικής επιτρο¬ 
πής- 

4. Δεν μπορεί κανείς να μετέχει ως μέλος σε περισσότερες από μια 
από τις επιτροπές του άρθρου 5. Στην προκριματική επιτροπή και στην 
κριτική επιτροπή δεν μπορεί να μετέχει οποιοδήποτε πρόσωπο που έχει 
σχέση με την παραγωγή ή την εμπορική εκμετάλλευση των ταινιών που 
κρίνονται. 

Τα μέλη της Οργανωτικής επιτροπής που συμβαίνει να έχουν οποια¬ 
δήποτε σχέση με υποψήφια για το φεστιβάλ ταινία δεν επιτρέπεται να 
παρίστανται στην συνεδρίαση κατά την οποία συζητείται η συγκρότηση 
της προκριματικής και κριτικής επιτροπής. 

5. Οι αποφάσεις όλων των επιτροπών του φεστιβάλ λαμβάνονται με 
απόλυτη πλειοψηφία των παρόντων, μετά απο φανερή ψηφοφορία. 


Αν δεν υπάρξει τέτοια πλειψοφηφία η ψηφοφορία επαναλαμβάνε¬ 
ται. 

Αν και στην δεύτερη αυτή, ψηφοφορία δεν υπάρξει απόλυτη πλειοψη¬ 
φία, γίνεται και τρίτη,· κατά την οποία οι αποφάσεις λαμβάνονται με 
σχετική πλειοψηφία, ενώ σε περίπτωση ισοψηφίας οι ψηφοφορίες συνεχί¬ 
ζονται με αποκλεισμό κάθε φορά των προτάσεων που μειοψήφισαν και 
που θεωρούνται οριστικά απορριφθείσες, μέχρις ότου επιτευχθεί σχετική 
πλειοψηφία ή συμπληρωθούν πέντε (5) συνολικά άκαρπες ψηφοφο¬ 
ρίες. 

Στην τελευταία αυτή περίπτωση των πέντε (5) άκαρπων ψηφοφο¬ 
ριών, αν οι ψηφοφορίες έγιναν για την απονομή συγκεκριμένου βρα¬ 
βείου, το βραβείο αυτό δεν απονέμεται, με την επιφύλαξη της διατάξεως 
της επομένης παρ. 6. Αν οι ψηφοφορίες έγιναν για την λήψη αποφάσεως 
πάνω σ’ οποιοδήποτε άλλο θέμα, ενεργείται κλήρωση ανάμεσα στις προ¬ 
τάσεις που ισοψήφισαν στην πέμπτη ψηφοφορία. 

6. Ειδικά στην περίπτωση που τα πρόσωπα ή οι ταινίες που ισοψήφι- 
σοιν στην πέμπτη ψηφοφορία για απονομή βραβείου είναι μόνο δύο και 
συγκέντρωσαν συνολικά οκτώ τουλάχιστον ψήφους, το βραβείο απονέ- 
μεται και στις δύο. 

7. Η θητεία των μελών της προκριματικής επιτροπής μπορεί να πα- 
ραταθεί για ένα (1) μήνα από τη λήξη του φεστιβάλ όπως και της κριτι¬ 
κής επιτροπής, για τέσσερις (4) μήνες. 

Άρθρο 7. 

1. Τα βραβεία που απονέμει η κριτική επιτροπή είναι ηθικά και όχι 
χρηματικά, και είναι τα εξής: 

α) βραβείο ταινίας μεγάλου μήκους που απονέμεται στον παραγωγό, 
β) βραβείο ταινίας ντοκυμανταίρ μεγάλου μήκους που απονέμεται 
στον παραγωγό και στον σκηνοθέτη, 

γ) βραβείο σκηνοθεσίας ταινίας μεγάλου μήκους που απονέμεται στο 
σκηνοθέτη, 

δ) βραβείο σκηνοθεσίας ταινίας μεγάλου μήκους πρωτοεμφανιζόμε- 
νου σκηνοθέτη, που απονέμεται στον σκηνοθέτη, 

ε) βραβείο φωτογραφίας ταινίας μεγάλου μήκους που απονέμεται 
στο διευθυντή φωτογραφίας, 

στ) βραβείο ερμηνείας γυναικείου ρόλου ταινίας μεγάλου μήκους που 
απονέμεται στην ηθοποιό, 

ζ) βραβείο ερμηνείας πρώτου ανδρικού ρόλου ταινίας μεγάλου μή¬ 
κους που απονέμεται στον ηθοποιό, 

η) βραβείου σεναρίου ταινίας μεγάλου μήκους που απονέμεται στο 
σεναριογράφο, 

θ) ειδικά βραβεία στη διάθεση της επιτροπής που απονέμονται κατά 
την απόλυτη κρίση της για εξαιρετικές επιτεύξεις στους τομείς: μουσική, 
σκηνογραφία, ενδυματολογία, μοντάζ, ηχοληψία, δεύτερου ρόλου, μα¬ 
κιγιάζ, ειδικών εφφέ κ.λπ. 

2. Με απόφαση της οργανωτικής επιτροπής καθορίζεται το περιεχό¬ 
μενο και ο τύπος του διπλώματος ή μεταλλίου κ.λπ που συνοδεύει κάθε 
βράβευση. 

Άρθρο 8. 

Αρμόδιος για την επίλυση κάθε ζητήματος σχετικού με την εφαρμογή 
του κανονισμού και των κειμένων διατάξεων είναι ο γραμματέας του φε¬ 
στιβάλ ελληνικού κινηματογράφου. 

Άρθρο 9. 

1. Κατά τη διάρκεια του φεστιβάλ ελληνικού κινηματογράφου πα¬ 
ράλληλα με την προβολή των επιλεγμένων ταινιών θα προβληθούν και 
οι βραβευμένες ταινίες μικρού μήκους του Φεστιβάλ της Δράμας. 

2.. Κατά τη διάρκεια του φεστιβάλ λειτουργεί ανοιχτή οθόνη με την 
ευθύνη της οργανωτικής επιτροπής του φεστιβάλ όπου μπορεί κάθε Έλ¬ 
ληνας παραγωγός ή σκηνοθέτης να προβάλλει την ταινία του. Για τις 
ταινίες αυτές ισχύει η παρ. 3 του άρθρου 4 του κανονισμού αυτού. 

Άρθρο 10. 

Η γραμματεία του φεστιβάλ καθορίζει και καταβάλλει σε βάρος των 
πιστώσεων του προϋπολογισμού του φεστιβάλ κατ’ αποκοπήν αποζημί¬ 
ωση και τυχόν δαπάνες ταξιδιού, στέγης ή έξοδα παραστάσεως στα 
μέλη της οργανωτικής, της προκριματικής και κριτικής επιτροπής, κα¬ 
θώς και στους γραμματείς - πρακτικογράφους των εν λόγω επιτροπών. 

Άρθρο 11. 

Το φεστιβάλ ελληνικού κινηματογράφου βαρύνεται με τα έξοδα μετα¬ 
φοράς και ασφαλίσεως των ταινιών τόσο κατά την αποστολή όσο και 

κατά την επιστροφή τους καθώς και με τα έξοδα αποθηκεύσεως και 
ασφαλίσεως των ταινιών στην , έδρα του. 

Το φεστιβάλ είναι υπεύθυνο για τη φύλαξη των ταινιών και του υπό¬ 
λοιπου, κινηματογραφικού υλικού μέχρις ότου επιστραφούν στο δι¬ 
καιούχο* 1 παραγωγό. 

Κάθε προηγούμενη απόφαση περί κανονισμού λειτουργίας φεστιβάλ 
ελληνικού κινηματογράφου παύει να ισχύει. 

Άρθρο 12. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με Νόμο. 

Αθήνα, 16 Αυγούστου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 

-♦- 

Αριθ. οικ/2878/ΤΣΕΠ 32 (16) 

Παροχή συμπληρωματικών πιστωτικών διευκολύνσεων στους σεισμο¬ 
παθείς των Ν. Ηλείας και Ζακύνθου, που πλήγησαν από το σεισμό 

του Οκτωβρίου 1988. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ & 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2 παρ. 2 και 3 της από 28.7.1978 πρά¬ 
ξης Νομοθετικού Περιεχομένου (ΦΕΚ Α' 117) «περί αποκαταστάσεως 
ζημιών εκ σεισμών Βορείου Ελλάδος» που κυρώθηκε με το Ν. 867/79 
(ΦΕΚ Ά 24). 

2. Τις διατάξεις του Ν. 1190/81 (ΦΕΚ Α' 203) «περί κυρώσεως 
της από 26.3.1981 Πράξης Νομοθετικού Περιεχομένου «περί αποκα¬ 
ταστάσεως ζημιών εκ των σεισμών 1981». 

3. Τις διατάξεις του άρθρου 3, παρ. 3, τελευταίο εδάφιο, του Ν. 
1266/82 (ΦΕΚ Α' 81) «περί οργάνων ασκήσεως της νομισματικής πι¬ 
στωτικής και συναλλαγματικής πολιτικής και άλλες διατάξεις» όπως 
συμπληρώθηκε με το άρθρο 25 παρ. 6 του Ν. 1418/84 «περί Δημο¬ 
σίων Έργων και ρυθμίσεις συναφών θεμάτων». 

4. Τις αριθ. ΥΑΣ/οικ/4173/6.12.88 και ΥΑΣ/οικ/833/ΤΣΕΠ 
37/3.3.1989 κοινές αποφάσεις των Υπουργών Εθνικής Οικονομίας, 
Οικονομικών και Περιβάλλοντος Χωροταξίας και Δημ. Έργων για την 
παροχή πιστωτικών διευκολύνσεων στους σεισμοπαθείς Ν. Ηλείας και 
Ζακύνθου, που πλήγησαν από το σεισμό του Οκτωβρίου 1988. 

5. Το γεγονός ότι διάφοροι φορείς των σεισμοπλήκτων περιοχών των 
Ν. Ηλείας και Ζακύνθου ζητούν τη ρύθμιση των οφειλών από τα δάνεια 
που έχουν λάβει για κεφάλαιο κίνησης, επειδή δεν έχει αποκατασταθεί ο 
κανονικός ρυθμός της ζωής στις περιοχές αυτές, αποφασίζουμε: 

Αναστέλλουμε για δύο (2) χρόνια, με αντίστοιχη επιμήκυνση της συ¬ 
νολικής διάρκειας των δανείων, την πληρωμή των πάσης φύσεως οφει¬ 
λών (ληξιπρόθεσμων και μη) προς τις Τράπεζες, που προέρχονται από 
δάνεια που χορηγήθηκαν σε εμπορικές και μεταποιητικές Επιχειρήσεις 
και σε επαγγελματίες (περιλαμβανομένων των ξενοδόχων και των ελεύ¬ 
θερων επαγγελματιών) των σεισμοπλήκτων περιοχών των Νομών 
Ηλείας και Ζακύνθου, όπως ορίζονται στην αριθ. 101/1.11.1988 
πράξη Υπουργικού Συμβουλίου, για την κάλυψη αναγκών τους σε κε¬ 
φάλαια κίνησης όλων των περιπτώσεων, που έχουν εγκριθεί με προη¬ 
γούμενες αποφάσεις μας. 

Κατά τη διάρκεια της ως άνω αναστολής θα λογίζονται τόκοι με το 
επιτόκιο που ισχύει κάθε φορά, για τη χρηματοδότηση της βιομηχανίας 
για κεφάλαια κίνησης. 

Οι αιτήσεις για την υπαγωγή στην ως άνω ρύθμιση, θα πρέπει να 
υποβληθούν από τους ενδιαφερομένους, εντός τριών (3) μηνών από την 
κοινοποίηση της παρούσας πράξης. 

Τυχόν ευνοϊκότερες ρυθμίσεις της παρούσης ισχύουν και για τους σει¬ 
σμόπληκτους της περιοχής του νομού Μεσσηνίας (σχετική η 2729/ 
1.8.1989 κοινή απόφαση των ιδίων Υπουργών. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Αυγούστου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙΑΣ ΑΝΤ. ΣΑΜΑΡΑΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ Κ ΔΗΜ. ΕΡΓΩΝ 

ΣΩΤ. ΚΟΥΒΕΛΑΣ 
-♦- 

Αριθ. 10517 (17) 

Σύσταση Σχολικής επιτροπής στην κοινότητα Μαλαμάτων Ν. Φωκίδας 
με την επωνυμία «Σχολική Επιτροπή Δημοτικού Σχολείου Μαλαμά¬ 
των». 

Ο ΝΟΜΑΡΧΗΣ ΦΩΚΙΔΑΣ 
Λαβόντες υπόψη: 

1. Τις διατάξεις του άρθρου 2 της Δ4/162/28.3.1989 κοινής από¬ 
φασης των Υπουργών, Εσωτερικών, Οικονομικών, Εθνικής Παιδείας 
και Θρησκευμάτων και Περιβάλλοντος Χωροταξίας και Δημοσίων Έρ¬ 
γων. 

2. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/89) και 

3. Την 25/1989 απόφαση του Κοινοτικού Συμβουλίου Μαλαμά¬ 
των, αποφασίζουμε: 

1. Συνιστούμε στην Κοινότητα Μαλαμάτων του Νομού Φωκίδας ίδιο 
νομικό πρόσωπο δημοσίου δικαίου με την επωνυμία Σχολική Επιτροπή 
Δημοτικού Σχολείου Μαλαμάτων. 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. του σχολείου τούτου. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, του εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση.άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που. είναι απαραίτητα για τή λει¬ 
τουργία της και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοικείται από πενταμελές (5/μελές) διοικη¬ 
τικό συμβούλιο (ΔΣ) αποτελούμενο από: 

α) Έναν κοινοτικό σύμβουλο, οριζόμενο από το κοινοτικό Συμβούλιο 
στην αρχή κάθε κοινοτικής περιόδου, ως πρόεδρο, 
β) Τον εκάστοτε Διευθυντή του Δημοτικού Σχολείου, 
γ) Έναν εκπρόσωπο του συλλόγου γονέων και κηδεμόνων των μαθη¬ 
τών του Σχολείου. 

δ) Δύο δημότες, οριζόμενους από το κοινοτικό Συμβούλιο στην αρχή 
κάθε κοινοτικής περιόδου. _■·. 

4. Η θητεία των μελών του Διοικητικού Συμβουλίου ακολουθεί τη 
δημοτική και κοινοτική περίοδο. 

Το Δ.Σ. που συγκροτείται με απόφασή του εκλέγει αντιπρόεδρο, 
γραμματέα και ταμία. 

5. Πόροι του νομικού προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο, των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: Δύο κτίρια 311 τ.μ. με οικόπεδο 681 τ.μ. 

Βιβλία, όργανα διδασκαλίας και γυμναστικής, έπιπλα και σκευή, 

όπως αυτά αναγράφονται στα αντίστοιχα βιβλία του σχολείου. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κυλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 8 Αυγούστου 1989 
Ο Νομαρχών Διευθυντής 
ΝΙΚ. ΠΡΙΓΚΗΠΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρΐου 34 
104 32 

22.3211 ΥΡΕΤ ΘΗ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00 έως 13.30 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρΐου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 „ 

* Για φωτοαντίγραφα παλαιών τευχών στην οδο Σολωμου 51 τηλ.: 5Α4Β.14 1 

• Τμήμα πληροφό ρησης: Για τα δημοσιεύματα των ΦΕΚ τηλ.: 5Ζ.ζό./- οζ.θϋ.οθ/ _ 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείι 

Ποσοστό 5% υπέρ του Ταμείου Αλλι 
Η ετήσια συνδρομή είναι: βοήθειας του Προσωπικού (ΤΑΠΕ 


α) Για 
ΘΙ » 

το Τεύχος Α' 

» » Β' 

Δρχ. 

» 

7.000 

10.000 

I - 1 

ν) 

» 

» 

» 

Γ 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

. 1.000 

ι) 

» 

» 

» 

Α.Ε. & Ε.Π.Ε. 

» 

20.000 

•ια) 

Για 

όλα 

τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο- 

βοήθειας του Προσωπικού (ΤΑΠΕΤ) 

Δρχ. 

350 

» 

500 

» 

200 

» 

500 

» 

400 

» 

200 

» 

100 

» 

250 

» 

50 

» 

1.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









